पटना । अमेरिकी राजदूत रिचर्ड आर वर्मा कहला अछि जे सिलिकन वैली मे सेहो बिहार क धमक अछि। दू दिवसीय दौरा पर बिहार आयल रिचर्ड मंगलदिन कईटा कार्यक्रम मे भाग लेलथि संगहि मुख्यमंत्री नीतीश कुमार स सेहो भेंट केलथि। पत्रकार सब संग गप करैैत ओ कहला जे बिहार क संग अमेरिका क नीक संबंध अछि। शिक्षा, स्वास्थ्य क क्षेत्र मे हम संग संग काज क रहल छी। अमेरिकी राजदूत बिहार क मुख्यमंत्री क सेहो प्रशंसा केलथि आ कहला जे बहुत जल्द अमेरिकी कंपनी बिहार मे नौ सौ डीजल लोकोमोटिव क निर्माण लेल कारखाना लगाउत। ओ कहला जे अमेरिकन कंपनी जीई नौ सौ डीजल लोकोमोटिव क निर्माण बिहार मे करत। एहि लेल ढाई बिलियन डॉलर क कांट्रेक्ट अमेरिकन कंपनी कए भेटल अछि। एकर फायदा एहि ठामक लोक कए सेहो होएत। 